ངའི་སྐེ་ལ་ཞགས་ཐག་ཨ་ལུང་ཅན་དེ་བཞག་ནས་ལྷས་ར་ལས་དྲུད་འགྲོ་བའི་མཚན་མོ་དེ་བརྗེད་ཐབས་ཤིག་ཅི་ལ་ཡོད།མཚན་མོ་དེར་ཁྱི་སྟག་དམར་རི་སྒང་དུ་སྤྱང་རྫིའི་རྗེས་སུ་སོང་བའམ་ངེད་ཚང་གི་མར་ཕྱོགས་ཀྱི་གདོང་ནར་དེའི་འདབས་ནས་གློག་ཚུབ་བྱས་པར་རྒྱུག་པ་གང་ཡིན་མི་ཤེས་མོད།གང་ལྟར་ནོར་ལྷས་དང་ཉེ་སར་ཁོའི་རི་ལུང་སྒུལ་བའི་ཟུག་སྐད་མེད་པའི་ཤུལ་ནས།ངས་ནམ་དཀྱིལ་བར་ལྡད་རྡོ་ལྡད་ནས་ཉིན་གང་བོར་ཟོས་པའི་རྩྭ་དག་ཞིབ་བུར་བྱས་ཏེ་ཕོ་བ་བདེ་སྙོམས་སུ་བཏང་རྗེས་གཉིད་སྐྱིད་པོ་ཞིག་ལ་རོལ་སྒང་དེར།